(lòt bò a) www.socialsecurity.gov

Ou kapab fè yon reprezantan, tankou yon avoka, 

ede ou lè ou ap fè biznis ak Sekirite Sosyal. Nou 

va travay ak reprezantan ou an menm jan nou ta va 

travay avèk ou.

Pou pwoteksyon ou, reprezantan ou an pa kapab 

fè ou peye oswa pran kòb nan men ou san li pa 

jwenn otorizasyon ekri nan men nou anvan. Mentou, 

reprezantan an k ap asepte lajan nan men ou a lavans 

toutotan lajan an kenbe nan yon kont konfye.

Toulede oumenm ansanm ak reprezantan ou an 

reskonsab pou banou bon jan enfòmasyon. Li ilegal 

pou ou fè espre bay fo enfòmasyon volontèman. Si ou 

fè sa, ou k ap pouswiv kòm moun ki komèt yon krim.

Sa yon reprezantan kapab fè

Yon fwa ou nonmen yon reprezantan, li kapab aji 

anfavè ou nan pi fò pwoblem Sekirite Sosyal tankou:

• Pran enfòmasyon nan dosye Sekirite Sosyal ou;

• Ede ou jwenn dosye medikal ou oswa enfòmasyon 

pou soutni reklamasyon ou a;

• Akonpaye ou, oswa vini nan plas ou nan nenpòt 

antrevi, konferans oswa odyans ou genyen avèk 

nou;

• Fè yon demand pou rekonsiderasyon, odyans oswa 

revizyon Konsèy Apèl la; epi

• Ede oumenm ak temwen ou yo prepare pou yon 

odyans epi kesyone nenpòt temwen.

Epitou reprezantan ou an va resevwa yon kopi 

desizyon (yo) ke nou pran konsènan reklamasyon

ou an (yo).

Chwazi yon reprezantan

Ou kapab chwazi yon avoka oswa yon lòt moun 

ki kalifye pou reprezante ou . Epitou ou kapab 

gen plis ke yon reprezantan. Mentou ou pa kapab 

chwazi kòm reprezantan yon moun yo te sispann 

oswa ki te diskalifye pou reprezante lòt moun devan 

Administrasyon Sekirite Sosyal oswa yon moun ki 

dapre la lwa pa kapab sèvi antan reprezantan.

Gen kèk òganizasyon ki kapab ede ou jwenn 

yon avoka oswa ba ou konsèy legal gratis si ou 

kalifye. Gen kèk avoka ki pa fè ou peye sof si ou 

resevwa benefis. Biwo Sekirite Sosyal ou gen yon lis 

òganizasyon ki kapab ede ou jwenn yon reprezantan.

Ou kapab nonmen yon moun oswa yon gwoup 

moun nan yon konpayi avoka, kòporasyon oswa 

lòt òganizasyon kòm reprezantan ou, men ou pa 

kab nonmen konpayi avoka a, kòporasyon an oswa 

òganizasyon an limenm.

Apre ou fin chwazi yon reprezantan, ou dwe 

ekri nou pou mete nou o kouran osito posib. Pou 

fè sa, pran Fòm SSA-1696-U4, Appointment For 

Representative — Nominasyon Reprezantan, sou sit 

entènèt nou nan www.socialsecurity.gov oswa nan 

nenpòt biwo Sekirite Sosyal.

Ou dwe bay non moun ou nonmen an epi siyen non 

ou. Si moun nan pa yon avoka, li dwe bay non li , a 

lekri, deklare ke li asepte nominasyon an; epi siyen 

fòm nan.

Sa reprezantan ou an ka fè ou peye

Pou reprezantan ou an fè ou peye yon kòb pou sèvis 

yo, dabò li dwe remèt nou yon akò oswa yon petisyon 

ki montre konbyen kòb li ap mande.

Reprezantan ou an pa kapab fè ou peye plis lajan 

pase sa nou apwouve a. Si oumenm oswa reprezantan 

ou an pa dakò avèk kantite nou apwouve a, nenpòt 

nan nou kapab mande pou nou tcheke sa ankò.

Yon reprezantan ki fè peye oswa ki kolekte kòb san 

nou pa apwouve, kapab sispann oswa diskalifye pou 

li pa reprezante ankenn moun devan Administrasyon 

Sekirite Sosyal epitou nou kapab pouswiv li devan 

lajistis.

Dosye akò ki montre konbyen pou ou peye 

Si oumenm oswa reprezantan ou an gen yon antant 

lajan ki ekri sou papye, reprezantan ou a k ab mande 

nou pou nou apwouve li nenpòt lè anvan nou pran yon 

desizyon sou reklamasyon ou an. Abityèlman, nou 

va apwouve akò a epi nou va ekri ou pou nou fè ou 

konnen konbyen reprezantan ou an kapab mande ou:

• Nou toulede siyen akò a;

• Reklamasyon ou a te apwouve epi li te vin abouti 

sou benefis yo te deja dwe ou; epi

• Lajan ou antann nan pa ka depase 25 pousan 

benefis yo te deja dwe ou yo oswa $5,300, 

kèlkelanswa sa ki pi piti a.

Dwa Ou Pou Ou Gen Reprezantan

Dwa Ou Pou Ou Gen Reprezantan
www.socialsecurity.gov

Social Security Administration

SSA Publication No. 05-10075-HC

Your Right To Representation (Haitian-Creole)

June 2005

Si nou pa apwouve akò lajan an, nou va ekri ou 

ansanm ak reprezantan ou a pou nou fè nou konnen 

reprezantan ou a dwe ekri yon petisyon ki montre 

kantite lajan pou ou peye.

Dosye Depans yon demann 

Reprezantan ou a dwe banou yon petisyon 

(demann) ki montre kantite lajan pou ou peye lè li 

fin travay sou reklamasyon ou a (yo). Demand sa 

a ki dwe fèt a lekri ta dwe dekri an detay kantite 

tan reprezantan ou a pase pou chak sèvis li ba ou 

. Reprezantan ou a dwe ba ou yon kopi petisyon 

(demann) ki montre kantite lajan pou ou peye a ak 

tout sa ki akonpaye li. Si ou pa dakò avèk kantite lajan 

li mande a oswa enfòmasyon ki parèt la, kontakte 

nou nan 20 jou. Nou va konsidere valè rezonab sèvis 

reprezantan an, epi nou va ekri ou, pou nou fè ou 

konnen kantite lajan nou apwouve.

Konbyen ou peye

Kantite lajan nou deside reprezantan an k ap fè ou 

peye se sa ou k ap dwe pou sèvis li ba ou menm si ou 

te dakò pou ou te peye li plis. Mentou, reprezantan ou 

a kapab fè ou peye depans li fè limenm, tankou pou 

rapò medikal, san konsantman ou.

Si se yon avoka oubyen yon moun ki pa avoka ke 

Sekirite Sosyal jwen kalifye pou peye ki reprezante 

ou , abityèlman nou kenbe 25 pousan (jamè plis) sou 

benefis yo te deja dwe pou peye ou sou lajan an. Nou 

peye avoka a nan lajan sa a epi nou voye rès lajan an 

ba ou.

Pafwa ou dwe peye reprezantan an dirèkteman:

• Ou dwe peye rès sa ou dwe a si kantite lajan ki 

apwouve a depase lajan nou te kenbe pou nou te 

peye avoka ou a.

• Ou dwe peye tout kantite lajan an si:

— Reprezantan ou a pa kalifye pou nou paye

li dirèk;

— Nou pa te kenbe 25 pousan nan benefis Sekirite 

Sosyal yo te deja dwe ou a oswa Revni Sekirite 

Siplemantè (SSI)

— Reprezantan ou a te fè demand yon lajan nou 

voye ba ou eke nou te dwe kenbe .

Ou dwe peye pou depans reprezantan ou an fè 

oubyen depans li k ap fè ak lajan nan pòch li (pa 

ekzanp, lajan pou jwenn dosye doktè ou oswa dosye 

lopital ou).

Si yon lòt moun peye reprezantan ou an

Menm lè yon lòt moun peye lajan an pou ou (pa 

ekzanp yon konpayi asirans), nou dwe apwouve lajan 

an sof si:

• Se yon òganizasyon ki pa la pou fè pwofi oswa 

yon òganizasyon federal, leta, konte, oswa vil la 

ki va peye nenpòt kòb ak nenpòt depans nan fon 

gouvènman; epi

• Reprezantan ou a ba nou yon deklarasyon ki

ekri ke ou pap gen pou peye ankenn frè oswa 

ankenn depans.

Si ou fè apèl devan tribinal federal pou 

reklamasyon ou a 

Tribinal la kapab pèmèt yon frè rezonab pou avoka 

ou a. Frè a abityèlman pa pral depase 25 pousan tout 

benefis yo te deja dwe yo dapre desizyon tribinal la. 

Avoka ou a pa kapab fè ou peye ankenn lòt frè pou 

sèvis devan tribinal la.

Kontakte Sekirite Sosyal

Pou plis enfòmasyon epi pou jwenn kopi piblikasyon 

nou yo, vizite wèbsayt nou nan www.socialsecurity.gov

oswa rele gratis nan nimewo telefòn 1-800-772-1213

(pou moun ki pa tande oswa ki tande di, rele nan 

nimewo TTY nou a, 1-800-325-0778). Nou ka reponn 

kesyon espesifik yo, nan lè 7 dimaten jiska 7 diswa, 

lendi pou vandredi. Nou bay enfòmasyon tou nan yon 

sèvis telefòn otomatik ki fonksyone 24 èdtan pa jou.

Si ou bezwen yon entèprèt pou regle afè Sekirite 

Sosyal ou, nou ka fè ou jwenn youn gratis. Sèvis 

entèprèt yo disponib ni pou lè ou ap pale avèk nou nan 

telefòn, ni pou lè ou vini nan biwo Sekirite Sosyal. 

Rele nan nimewo telefòn gratis nou a 1-800-772-1213. 

Si ou pa pale Angle, peze 1 epi rete sou liy lan pou 

jouk lè yon reprezantan reponn. N ap kontakte yon 

entèprèt pou ede ou. Si afè ou a pa ka fin regle nèt nan 

telefòn, n ap pran yon randevou pou ou nan yon biwo 

lokal Sekirite Sosyal, epi n ap fè aranjman pou yon 

entèprèt ki pale Kreyòl prezan nan moman vizit ou.

Nou trete tout apèl yo avèk konfidansyalite. 

Nou vle asire tou ke ou resevwa bon jan enfòmasyon 

avèk jantiyès. Se pou rezon sa a genyen yon dezyèm 

reprezantan Sekirite Sosyal pou kontwole kèk 

apèl telefonik.